

U Poreču, 29.06.2022.

-PRIOPĆENJE ZA MEDIJE

***P o r e č***

***ostvario milijunto noćenje***

Prema podacima iz sustava eVisitor, Poreč je sa danom 28.06.2022. ostvario milijun turističkih noćenja.

Za razdoblje od 01.01.2022. do 28.06.2022. godine na području Turističke zajednice grada Poreču ostvareno je **1.013.000 noćenja**, što predstavlja identičan rezultat onome iz 2019. godine. U istom razdoblju ostvareno je **225.000 dolazaka** što predstavlja povećanje od 5% u odnosu na 2019. godinu.

Najbrojniji su turisti iz **Njemačke** sa učešćem u noćenjima od 29%, slijede turisti iz **Austrije** sa učešćem od 21%, potom turisti iz **Slovenije** sa učešćem od 9%, **domaći turisti** sa učešćem u noćenjima od 7%, te turisti iz **Italije** sa učešćem od 6%.

Prema vrsti objekata najviše je noćenja ostvareno u **hotelskom smještaju** (ind 96%), slijede **objekti u domaćinstvu** (ind 120%), **kampovi** (ind 107%), **nekomercijalni smještaj** odnosno kuće i stanovi za odmor (ind 95%).

Sudeći prema dosadašnjem broju ostvarenih noćenja Poreč ide ususret odličnoj turističkoj sezoni. Usprkos tome što su 2 hotela van funkcije u 2022. godini ostvarujemo odličnu popunjenost kroz cijelo razdoblje predsezone ali i kroz lipanj u kojem smo u ovom trenutku ostvarili više od 510.000 noćenja.

Sport, odnosno velike sportske grupe utjecale su na to da odradimo iznadprosječnu predsezonu koja je u nekim terminima bila i do 30% bolja od rekordne 2019. godine.

Njemačko i Austrijsko tržište dominiraju u destinaciji što nam daje vjetar u leđa oko uspješno odrađenih marketinških aktivnosti u suradnji sa regionalnom turističkom zajednicom. Ohrabruju rezultati sa Talijanskog tržišta koje je opet u igri, a čini se da trend domaćih gostiju govori u prilog tome da smo se kroz 2 corona godine repozicionirali i na domaćem tržištu koje je kumulativno bolje i do 32% u odnosu na 2019. godinu.

Trenutno se popunjavaju srpanj i kolovoz i ukoliko booking nastavi istim intenzitetom na pragu smo još jedne odlične, možda, i rekordne turističke sezone.

Ukorak dobrim najavama turističke sezone kreću i programi **Porečkog ljeta**. Kao kulisu smo odabrali ili Trg slobode ili gradsku rivu kojoj želimo pristupiti s potrebnom pažnjom te je dodatno valorizirati. Odabirući programe željeli smo zadovoljiti sve dobne skupine te mnogobrojnim gostima Poreča i Poreštine kao i našim dragim sugrađankama i sugrađanima pružiti dodatni motiv dolaska u grad. Program nije konačan i on će se s vremenom nadopunjavati. Svi će programi biti objavljeni na mrežnim stranicama TZ-a [www.myporec.com](http://www.myporec.com) kao i na aplikaciji Moove, a dodatno TZ štampa i mjesečnu tiskanu verziju koja se može podignuti na recepciji informativnog centra.

U nastavku dio programa Porečkog ljeta:

* 30.06. Soulfingers, koncert
* 13.07. Zvonimir Šestak Groove Assembly
* 20.07., 21.07., i 22.07. Gostovanje Pula film festivala u Poreču (Roxy kino)
* 21.07. The Elton Show – real tribute band
* 28.07. Klapa Kaše, Dubrovnik
* 29.07. Klapa Luka, Rijeka
* 10.08. Matija Dedić, trio
* 19.08. Koncert, Zagrebačka filharmonija
* 20.08. Koncert, Severina
* 03.09. Porečki delfin
* 08.10. Istria 300
* 16.10. Plava laguna Ironman 70.3

Uz programe koji će se odvijati na Trgu slobode ili Porečkoj rivi, gotovo svakodnevno će se paralelno odvijati zanimljiva gostovanja raznih orkestara, bendova te DJ-eva, na prostoru podruma Istarske sabornice – La vecchia cantina, Tequila Beach bar Poreč, Saint & Sinner, Byblos i dr.

TURISTIČKA ZAJEDNICA

 GRADA POREČA